A. H. Tammsaare puiestee

A. H. Tammsaare puiestee on tänav Pärnus Rannarajooni, Eeslinn ja Mai linnaosas. Puiestee saab alguse Supeluse tänavalt ja kulgeb algul kagu suunas. Puiestee ristub Lehe (paremalt), Aia (vasakult), Tulbi (vasakult), Kuuse (paremalt), Side ja Kanali tänavaga. Kanali tänavaga ristumisel võtab puiestee suuna itta ja ristub Karusselli (vasakult), Pardi (vasakult), Viire (paremalt), Aisa (vasakult), Villa (paremalt) ja Karja (vasakult) tänavaga. Siis teeb puiestee uuesti käänaku ja jätkub kirde suunas. Seejärel ristub Mai (paremalt), Suur-Kuke (vasakult), Kooli tänava ja Riia maantega kuni lõpeb Suur-Jõe tänaval. Puiestee pikkus on ligikaudu 2,5 km. Tänav külgneb ka Pärnu rannapargiga. Supeluse ja Kanali tänava vahelisel lõigul on A. H. Tammsaare puiestee sõidusuunad eraldatud laia eraldusribaga, millele mahuvad puudeallee ja jalgtee. Puiestee on nimetatud kirjaniku A. H. Tammsaare auks. Praegune nimi anti puiesteele 1940. aastal. Varem kandis see nime Promenaadi tänav (saksa keeles Promenadenstraße). Puiestee rajati 1890. aastatel vastavalt Georg Kuphaldt'ilt tellitud planeeringule. Algselt rajati puiestee äärde suvitamiseks mõeldud villasid, kuid 1930. aastatel hakati tänava piirkonda ehitama funktsionalistlikus stiilis elamuid. Nõukogude ajal valmisid Aia tänava läbimurre ja suured sanatooriumihooned. Samal ajaperioodil ehitati ka puudeallee lõpuosas asuvad koolihoone ja kortermajad. Ajalooliselt lõppes A. H. Tammsaare puiestee Riia maanteel. Läbimurre Suur-Jõe tänavale valmis 2013. aastal. A. H. Tammsaare pst 4a – Estonia Resort Hotel & Spa hotell ja restoran A. H. Tammsaare pst 6 – Estonia Resort Hotel & Spa spaa- ja konverentsimaja A. H. Tammsaare pst 11 – Kultuurimälestiseks tunnistatud pansionaadihoone A. H. Tammsaare pst 13 – Kultuurimälestiseks tunnistatud puitelamu A. H. Tammsaare pst 15 – Kultuurimälestiseks tunnistatud puitelamu A. H. Tammsaare pst 19 – Kultuurimälestiseks tunnistatud puitelamu A. H. Tammsaare pst 24 – Hotell Tammsaare A. H. Tammsaare pst 30 – Pärnu Tammsaare Kool A. H. Tammsaare pst 35 – Hestia Hotel Strand A. H. Tammsaare pst 39 – Pärnu Tennisekeskus A. H. Tammsaare pst 57 – Pernova Hariduskeskuse hoone A. H. Tammsaare pst 61 – Pärnu sisejulgeoleku ühishoone A. H. Tammsaare pst 67 – algne Venemaa keisririigi 95. Krasnojarski jalaväepolgu kasarmud, Eesti Vabariigi ajal 6. üksiku jalaväepataljoni kasarmud A. H. Tammsaare pst 70 – Lembitu kasarmud A. H. Tammsaare puiestee algus juulis 2020 A. H. Tammsaare puiestee juulis 2020 A. H. Tammsaare puiestee allee lõpp juulis 2020 Vaade A. H. Tammsaare puiesteele (diagonaalis, otse vaates Karusselli tänav) mais 2007 A. H. Tammsaare puiestee läbimurre Suur-Jõe tänavale juulis 2020 A. H. Tammsaare puiestee, Mai ja Suur-Kuke tänava ristmik oktoobris 2008 A. H. Tammsaare pst 8 (2023) A. H. Tammsaare pst 9 (2023) A. H. Tammsaare pst 11 oktoobris 2023 A. H. Tammsaare pst 11, Papli-Kuuse ristmikult (2023) A. H. Tammsaare pst 11/1 (2023) Estonia Resort Hotel & Spa A. H. Tammsaare pst 13 A. H. Tammsaare pst 15 A. H. Tammsaare pst 16 A. H. Tammsaare pst 18 A. H. Tammsaare pst 18a, tenniseklubi hoone A. H. Tammsaare pst 18a tenniseväljak A. H. Tammsaare pst 24b "Võeti vastu linna lisaeelarve nr. 1". Pärnu Päewaleht. 14. juuni 1940. Vaadatud 10.06.2020. "A. H. Tammsaare puiestee". Kohanimeandmebaas. Vaadatud 22.12.2020. Leele Välja (2008). Jalutaja teejuht. Pärnu. Tallinn: Solnessi Arhitektuurikirjastus. Lk 101. "Tammsaare puiestee sai läbimurde Suur-Jõesse". Pärnu Postimees. 6. november 2013. Vaadatud 22.12.2020. Pansionaadihoone Pärnus, A. H. Tammsaare pst 11 Pärnu kultuurimälestiste riiklikus registris (vaadatud 10.02.2023) Anu Villmann, Endisest vanadekodust saab Pärnu vingeim puitvilla, parnu.postimees.ee, 30. aprill 2014 Eesti 20. sajandi arhitektuuri kaitse programm. Pärnu linn, Tallinn 2008, lk 9